Naučne vijesti. 



Geologijsko povjerenstvo za kraljevine Hrvatsku i 



Slavoniju. 



Geologijsko povjerenstvo osnovano je naredbom vis. kr. zem. vlade 

 u godini 1909., a prošireno je i konačno organizovano godine 1910. u mje- 

 secu srpnju. Svake godine obdržava povjerenstvo svoje godišnje skup- 

 štine, na kojima se raspravlja o radu povjerenstva i načinima, kako bi 

 se što uspješnije provodila geološka iztraživanja zemlje. Ujedno je rečeno 

 povjerenstvo forum, na koji se mogu svi interesenti bud kakovim pitanjem 

 obratiti. 



Prva skupština obdržavana je mjeseca veljače g. 1910. u prisutnosti 

 predstavnika geološkog zavoda u Budimpešti te predstavnika nekih drugih 

 znanstvenih instituta u domovini. 



Naravna je stvar, da povjerenstvo podržaje najživlje veze sa svim 

 geološkim komisijama i institutima zemalja, koje graniče s Hrvatskom po- 

 radi zajedničkog uzajamnog rada, osobito geoloških snimanja karata, kad 

 je zajednički rad na granicama od velike potrebe. 



Danas je geološko povjerenstvo organizovano po sekcijama, te broji 

 u svemu četiri sekcije i to: a) montangeologijsku, b) agrogeologijsku, c) 

 geografsku, d) speleološki odbor. Ovaj potonji sačinjavaju uz geologe i 

 po jedan zoolog te kr. inžinir. 



U vezi s povjerenstvom stoji geološki muzej u Zagrebu i pedo- 

 loški zavod kr. šumarske akademije. Materijalna sredstva povjerenstva 

 iznose ukupno 12.760 kruna uključivo s dotacijom geološkog muzeja i pe- 

 dološkog zavoda. 



Povjerenstvo izdaje troškom kr, zem. vlade „Vijesti" u hrvatskom 

 i njemačkom jeziku. Svrha je tim publikacijama u kratko izvješćivati o 

 radu povjerenstva kroz čitavu godinu te donašati manje rasprave. Dosada 

 su izašle „Vijesti" za g. 1911. a one za g. 1912. su u štampi. Na nje ću 

 se osvrnuti posebno. Na čelu povjerenstva stoji predsjednik — sada dvorski 

 savjetnik dr. Gorjanović. Š. 



Povjerenstvo za znanstveno izučavanje Srijema. 



Osnovano je g. 1910. Danas je dotirano ovo povjerenstvo od kr. 

 zem. vlade s jedva 2000 kruna, pa i ne može raditi onako intenzivno kako 

 bi očekivali. Povjerenstvo je organizirano iz 12 stručnih odbora, kojima 

 stoje na čelu predstojnici. Ti su odbori za 1. klimatologiju, 2. geofiziku, 

 3. geologiju, 4. agrogeologiju, 5. hidrografiju, 6. botaniku, 7. zoologiju, 8. 

 etnografiju, 9. demografiju, 10. arheologiju, 11. po vješt, 12. gospodarstvo. 



Uprava povjerenstva sastoji od predsjednika, tajnika, blagajnika i 

 poslovođe. U radu ovog povjerenstva zastupani su naši prvi stručnjaci. 



Š. 



